Дадайце да гэтага выдатную ежу, прыгатаваную згодна са старажытнымі рэцэптамі і традыцыямі – Ніна Главацкая, дарэчы, з’яўляецца пераможцай конкурсу “Палескія прысмакі”, што адбыўся ў мінулым годзе. Тут на стале вы не сустрэнеце “хіміі” ці кансервантаў – усё натуральнае, карыснае, апетытнае. Вараная бульба са шкваркамі, свежая агародніна, цудоўныя сіропы хатняга гатавання… Згадзіцеся, у спалучэнні з ціхай вясковай атмасферай, якая сама па сабе ўжо дзейнічае лепей за любы стымулятар, эфект атрымліваецца проста фенаменальны.